
Өткізілген орны: «Дарын» мектеп-интернатының сынып бөлмелері
Тақырыбы: «Жастар арасындағы снюс дегеніміз не және оны пайдаланудың қауіпті салдары қандай»
Қатысқандар:
· Кентау қаласы полиция бөлімінің ювеналды полиция инспекторы – Н. Асылбек 
· Тәрбие ісі жөніндегі орынбасары – А. Байболова 
· АӘД пәні мұғалімі – Науанов А.А. 
· Сынып жетекшілер 
· 7–11 сынып оқушылары 
КҮН ТӘРТІБІ:
1. Құқықбұзушылықтың алдын алу. 
2. Қоғамдық қауіпсіздік. 
3. Зиянды әдеттердің алдын алу. 
4. Снюс және никотин құрамды өнімдердің адам денсаулығына зияны туралы түсіндіру жұмыстары. 
ТЫҢДАЛДЫ:
Кентау қаласы полиция бөлімінің ювеналды полиция инспекторы Н. Асылбек сөз сөйлеп, жасөспірімдер арасындағы құқықбұзушылықтың алдын алу мәселелеріне кеңінен тоқталды. Оқушыларға Қазақстан Республикасының заң талаптарын сақтау, қоғамдық орындардағы тәртіп ережелерін бұзбау және құқыққа қайшы әрекеттерге жол бермеу жөнінде түсіндіру жұмыстары жүргізілді.
Сонымен қатар инспектор қазіргі таңда жасөспірімдер арасында кең таралып келе жатқан снюс өнімдерінің зияны туралы айтты. Снюс – құрамында никотині жоғары, адам ағзасына өте қауіпті өнім екендігі түсіндірілді. Оның жүйке жүйесіне, жүрек-қан тамырларына, тыныс алу мүшелеріне және жалпы денсаулыққа кері әсер ететіні айтылды. Никотинге тәуелділік жасөспірімдердің денсаулығына үлкен зиян келтіріп, болашақ өміріне қауіп төндіретіні ескертілді.
Инспектор оқушыларға Қазақстан Республикасының «Халық денсаулығы және денсаулық сақтау жүйесі туралы» Кодексіне сәйкес темекі және никотин құрамды өнімдерді пайдалануға қатысты заң талаптары бар екенін түсіндірді. Сонымен қатар зиянды заттарды сақтау, пайдалану және тарату заң алдында жауапкершілікке әкелетіні айтылды.
Тәрбие ісі жөніндегі орынбасары А. Байболова оқушыларға салауатты өмір салтын ұстанудың маңыздылығы туралы баяндама жасады. Ол өз сөзінде жастардың бос уақытын тиімді ұйымдастыру, спортпен айналысу және пайдалы әдеттерді қалыптастыру қажеттігін атап өтті. Сонымен қатар әлеуметтік желілер арқылы таралатын зиянды ақпараттардан сақ болу, күмәнді өнімдерді пайдаланбау жөнінде ескертті.
А.Н. Байболова мектеп тарапынан оқушылар арасында құқықбұзушылықтың, зиянды әдеттердің алдын алу мақсатында жүйелі профилактикалық жұмыстар жүргізілетінін айтты. Ата-аналармен бірлескен жұмыстардың маңыздылығы ерекше атап өтілді.
АӘД пәні мұғалімі Науанов А.А. қоғамдық қауіпсіздік мәселесіне тоқталып, оқушыларға өмір қауіпсіздігі ережелерін сақтау жөнінде түсіндіру жұмыстарын жүргізді. Оқушыларға қоғамдық орындарда мәдениеттілік сақтау, белгісіз адамдармен байланысқа түспеу, кешкі уақытта қауіпсіздік шараларын сақтау және өз өміріне жауапкершілікпен қарау қажеттігі түсіндірілді.
Сонымен қатар оқушыларға зиянды әдеттердің адам өміріне, денсаулығына және болашағына кері әсері туралы мысалдар келтірілді. Салауатты өмір салты – табысты болашақтың кепілі екені айтылды.
Сынып жетекшілері оқушыларға құқықбұзушылықтың алдын алу, қауіпсіздік ережелерін сақтау және зиянды әдеттерден аулақ болу жөнінде түсіндіру жұмыстарын жүргізді. Оқушыларға мектептің ішкі тәртіп ережелерін сақтау және ата-аналармен үнемі байланыста болу қажеттігі ескертілді.

ҚАУЛЫ ЕТТІ:
1. 7–11 сынып оқушылары арасында құқықбұзушылықтың алдын алу жұмыстары тұрақты жүргізілсін. 
2. Снюс және басқа да никотин құрамды өнімдердің зияны туралы түсіндіру жұмыстары күшейтілсін. 
3. Қоғамдық қауіпсіздік және өмір қауіпсіздігі ережелерін сақтау бойынша профилактикалық іс-шаралар жалғастырылсын. 
4. Оқушылар арасында салауатты өмір салтын насихаттау жұмыстары жүйелі түрде ұйымдастырылсын. 
5. Сынып жетекшілері мен ата-аналар тарапынан оқушыларға бақылау күшейтілсін. 
6. Әлеуметтік желілердегі зиянды ақпараттардың алдын алу мақсатында түсіндіру жұмыстары жүргізілсін. 

